Diari Oficial de la Generalitat Valenciana


Sumari del DOGV 1064, del 15-05-1989 (1989/801011)

ORDRE de 28 de març de 1989, de la Conselleria d'Agricultura i Pesca, per la qual es regulen diverses modalitats d'ajudes a les Organitzacions Professionals Agràries.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/03/28/(1)/dof/vci/html**

### Dades del document

Número de DOGV
:   1064

Data del DOGV
:   15-05-1989

Secció del DOGV
:   DISPOSICIONS GENERALS

Número del document
:   1989/801011


Data del document
:   28-03-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 28 de març de 1989, de la Conselleria d'Agricultura i Pesca, per la qual es regulen diverses modalitats d'ajudes a les Organitzacions Professionals Agràries.  
Amb la finalitat de continuar la tasca de foment de les activitats desplegades per les Organitzacions Professionals Agràries, de desenvolupar i ampliar les actuacions previstes en els darrers exercicis, i perquè subsisteix la necessitat que aquestes organitzacions col·laboren en les tasques de vertebrar el sector, millorar els serveis destinats als agricultors i per tal de coadjuvar també a l'adequació de l?activitat agrària valenciana a les exigències del marc comunitari.  
ORDENE  
Article primer  
La Conselleria d?agricultura i Pesca fa la convocatòria de la concessió de subvencions perquè les Organitzacions Professionals Agràries realitzen les actuacions següents:  
1. Activitats d'informació als agricultors, ramaders i pescadors.  
2. Adquisició de:  
a) Mobiliari i equips d'oficina que tinguen el caràcter d'inventariable, vehicles i aparells destinats a la reproducció impresa o audiovisuals.  
b) Locals i/o habitatges en propietat destinats a la utilització per l?entitat sol·licitant com a oficines de representació pública.  
3. Cooperació amb la Conselleria d?agricultura i Pesca mitjançant l'assessorament als agricultors en l'acompliment dels requisits i formulació dels documents relatius a auxilis econòmics gestionats per la pròpia Conselleria.  
Les ajudes per cooperació s'atorgaran també a les Organitzacions Professionals o els Sindicats Agraris per l?assistència dels seus representants acreditats a les reunions convocades per aquesta.  
4. Realització de jornades, congressos, cursets i viatges d'estudis.  
5. Activitats de formació professional agrària en qualsevol de les modalitats que estableix l?Ordre de 26 de gener de 1987, de la Conselleria d?agricultura i Pesca.  
6. Confecció de material tècnic per a divulgació agrària, com ara fulls, tríptics i d'altres.  
7. Presència a la Fira d'Octubre de València.  
Article segon  
a) Les Organitzacions Professionals Agràries presentaran davant la Conselleria d?agricultura i Pesca, durant un termini que finalitzarà el 15 de juny de cada exercici, les sol·licituds de subvenció escaients, llevat de les ajudes recollides en els apartats 3. i 6. de l'article primer.  
b) Per poder optar a qualsevol tipus d'ajuda serà preceptiva la presentació d'una declaració on conste:  
- el nombre de seus obertes a 31.12.88, bé siguen en propietat o en règim de lloguer, tot aportant documentació justificativa o certificat de l'autoritat municipal corresponent.  
- plantilla en nòmina i la qualificació d'aquesta a 31.12.88, amb els documents corresponents que l'acrediten (TC1 o TC2) i titulació acadèmica de cada persona empleada a nom del sindicat.  
Per tal de presentar la informació referida en el paràgraf anterior i per a optar a les subvencions d'aquesta disposició, es considerarà únicament com a OPA les que presenten el projecte únic per organització per al conjunt del territori de la Comunitat Valenciana i siguen representades en la COPA.  
Article tercer  
1. Subvencions a les activitats informatives.  
a) Seran subvencionables específicament:  
La realització de conferències i xarrades de caràcter informatiu, quan es destinen a la divulgació, preferentment dels ternes generals següents:  
- Organitzacions de Productors Agraris.  
- Assegurances Agràries.  
- Normes sectorials i generals de la CEE.  
- Ajudes i auxilis de l?Administració Agrària.  
b) La subvenció per conferència assolirà un import fixe de 15.000 PTA, el qual pujarà fins a un import de 20.000 PTA per als ternes generals dels dos primers epígrafs assenyalats abans.  
c) A la sol·licitud d'aquesta modalitat de subvencions s'adjuntarà una memòria de les xerrades o conferències a realitzar, on s'inclourà la previsió del calendari de realització, les localitats i els ternes a desenvolupar.  
2. Subvencions per adquisició de béns.  
a) Seran subvencionables les adquisicions de béns mobles i immobles fins un import màxim equivalent al 85% del valor de tots o part dels béns que l'entitat sol·licitant propose d'adquirir. En el cas dels béns immobles, a més, es fixa el límit màxim en 2.000.000 PTA.  
b) En les sol·licituds referides a béns immobles s'expressarà el domicili d'aquests, i en les de béns mobles s'indicarà l'adscripció física de les adquisicions sol·licitades i s'assenyalarà, si s'escau, els locals concrets on es custodiaran aquests béns.  
3. Subvencions per cooperació amb l?Administració.  
Les subvencions en matèria d'assessorament es concediran d'acord amb el barem següent:  
a) Assistència en la cumplimentació i assessorament d'expedients d'ajuda segons el RD 808/87 per a millora de les estructures de les explotacions agràries, relatives a les modalitats següents:  
- Primes a primera instal·lació d?Agricultors Joves.  
- Ajudes per a inversions en Plans de Millora.  
L?import de la subvenció per expedient serà de 30.000 PTA.  
b) Assistència i assessorament en les altres modalitats d'ajuda recollides en el RD 808/87, com:  
- Ajudes per a introducció de comptabilitat.  
- Ajudes a Agrupacions d?Agricultors.  
- Ajudes per a zones de muntanya i desfavorides.  
- Ajudes per millores forestals en les explotacions agràrias  
I també:  
- Ajudes per a la racionalització en l?ús de l'aigua de reg.  
- Ajudes complementàries per a zones de muntanya i  
L?import de la subvenció per expedient serà de 5.000 PTA.  
c) Assessorament en els expedients que requeresquen l'acompliment de la sol·licitud i algun altre document addicional, com ara:  
- Auxilis econòmics a zones d'ordenació d'explotacions.  
- Ramaderia extensiva.  
- Ajudes d'adquisició i utilització comuna de maquinària i d'altres mitjans de producció.  
- Ajudes per reestructuració i reconversió de la vinya.  
L?import de la subvenció per expedient serà de 1.250 PTA.  
d) Assessorament en l'acompliment de la sol·licitud d'auxili com:  
- Ajuda prima sector oví.  
L?import de la subvenció per expedient serà de 500 PTA.  
e) Les ajudes en concepte d?assistència a les reunions que convoque la CAP, assoliran un import de 3.100 PTA. per sessió, a les quals s'afegirà un import de 20 PTA/km. en concepte de despeses per transport, amb càrrec al Capítol II del Pressupost del Programa 711.10.  
4. Subvencions per a la realització de jornades i congressos.  
Les ajudes per a la realització de jornades i congressos s'atorgaran a petició de les OPAS i seran:  
Del 50% del Pressupost quan l?àmbit d'actuació siga de caràcter internacional, amb assistència de tècnics estrangers i participació d'organitzacions internacionals, fins un màxim de 1.500.000 PTA.  
Del 40% del Pressupost, en els altres casos, fins un màxim de 600.000 PTA.  
5. Subvencions per a cursos i cursets.  
Les ajudes per a la realització de cursos i cursets seran fins el 70%, amb els límits següents:  
- cursos de capacitació professional agrària: 600.000 PTA.  
- cursos, seminaris i estades de formació i perfeccionament: 300.000 PTA.  
- cursos de formació complementària per a la instal·lació d'agricultors joves: 300.000 PTA.  
Si els cursos, els seminaris i les estades de formació i perfeccionament es realitzen a qualsevol país de la CEE, la subvenció serà fins el 50% de les despeses amb un límit de 750.000 PTA.  
A les sol·licituds s'adjuntarà una memòria on conste: la denominació del curs, l?objectiu, el temari, els assistents previstos i la relació d'aquests amb l'activitat agrària, la relació del professorat i la titulació, el nombre d'hores lectives, les dates, l?horari i el pressupost per capítols d?ensenyament, professorat, desplaçaments, manutenció i altres despeses.  
6. Subvencions per a la confecció de material tècnic per a divulgació agrària.  
Les ajudes seran fins el 50% del cost, amb un límit màxim de 300.000 PTA. Les OPAS hauran de presentar memòria d'objectius i text original i il·lustracions en aquesta Conselleria perquè la Comissió de Publicacions emeta informe tècnic previ.  
7. Presència en la Fira d'Octubre.  
Les ajudes seran del 100% del cost de l'arrendament de l?stand amb un límit màxim de 250.000 PTA, i s'haurà de presentar a la Conselleria d?agricultura i Pesca el precontracte amb la Feria Muestrario Internacional.  
Article quart  
La justificació de l'aplicació de les subvencions concedides es realitzarà:  
1. Per a les que recull l'apartat 1 de l'art. primer:  
S'acreditarà documentalment mitjançant: a) Declaració jurada del representant de l'Organització, on s'assenyalen els actes celebrats, la localitat, la data, el tema desplegat i el nombre d'assistents. b) Comunicació a l'autoritat municipal corresponent per part de les OPAS de la celebració de l'acte. S'haurà de trametre còpia d'aquesta a la Conselleria d?agricultura i Pesca.  
2. Per a les que reculi l'apartat 2 de l'art. primer: S'acreditarà documentalment la realització de l'adquisició a que es compromet l'ajuda atorgada. Amb aquesta finalitat, en el cas dels béns immobles, resultarà necessària l'aportació del titllo d'adquisició d'aquests en escriptura pública.  
3. Per a les que recull l'apartat 3 de l'art. primer: Les Organitzacions Professionals Agràries remetran mensualment la relació de les prestacions que en matèria d'assessorament havien realitzat a l'efecte que, previ informe dels serveis competents per raó de la matèria, es resolga la concessió de les subvencions corresponents.  
4. Per a les ajudes que recull l'apartat 4 i 6 de l'art. primer: Les despeses relacionades amb les activitats a què es refereixen, mitjançant la presentació de factures originals o fotocòpies legalment diligenciades, a les quals s'adjuntarà un exemplar divulgatiu de l'acció desenvolupada on s'acredite la participació de la Conselleria d?agricultura i Pesca, i/o el material tècnic elaborat.  
5. Per a les ajudes que recull l'apartat 5 de l'art. primer, l'OPA beneficiària presentarà memòria descriptiva de l'activitat, on constaran les dades definitives. S'hi adjuntaran els justificants de les despeses realitzades.  
6. Per a les ajudes que recull l'apartat 7 de l'art. primer, l'OPA presentarà una relació de les factures originals.  
Article cinqué  
Les entitats sol·licitants de subvencions de capital regulades en l'art. 1, apartat 2, hauran d'acreditar, quan en facen la petició, que estan al corrent de les seues obligacions fiscals i amb la Seguretat Social.  
Article sisé  
1. Les organitzacions beneficiàries de les subvencions a què fa referència l'apartat 2 de l'art. primer, estaran obligades a mantenir la destinació dels béns adquirits a la finalitat assenyalada en la petició corresponent. En tot cas, els béns immobles no es podran alienar, arrendar ni cedir sota cap títol sense, l?autorització expressa de la Conselleria d?agricultura i Pesca, i en cas contrari, el valor de la subvenció s'haurà de revertir a aquesta.  
Amb aquesta finalitat, l?immoble l'adquisició del qual s'haja subvencionat es constituirà com a garantia de l?obligació susdita, i aquesta haurà de figurar en el títol públic que es formule amb motiu de l'adquisició.  
Article seté  
La Conselleria d?agricultura i Pesca farà les comprovacions que estime convenients pel que fa a l'adequació de les subvencions concedides als objectius sol·licitats.  
Article vuité  
Les peticions de subvenció a què fa referència aquesta ordre s?adreçaran a la Secretaria General de la Conselleria d?agricultura i Pesca (c/ Amadeu de Savoia, 2. 46009 València).  
El Conseller d?agricultura i Pesca, a proposta de la Secretaria General o de la Direcció General corresponent, resoldrà les peticions esmentades.  
DISPOSICIONS FINALS  
Primera  
Queda derogada l?Ordre de 25 de març de 1988 de la Conselleria d?agricultura i Pesca, per la qual es regulen diverses modalitats d'ajudes a les Organitzacions Professionals Agràries.  
Segona  
Es faculta la Secretaria General de la Conselleria d?agricultura i Pesca per al desplegament d?allò que disposa aquesta ordre.  
Tercera  
Aquesta ordre començarà a vigir l?endemà de la publicació al Diari Oficial de la Generalitat Valenciana, i els preceptes tindran efecte retroactiu a partir del dia 1 de gener de 1989.  
València, 28 de març de 1989.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI